## HANKEDOKUMENT

## Riigimetsa Majandamise Keskus (edaspidi Hankija) teeb ettepaneku esitada pakkumus avatud hankemenetluses „Harvendusraie- ja kokkuveoteenuste tellimine Kagu regioonis (väike tehnika) 2025-8“ (viitenumber 300972, DHS 1-47.3507) hanke alusdokumentides (RHAD) esitatud tingimustel.

1. **ÜLDINFO**
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist RHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Raamlepingud sõlmitakse erisusena RHS sätestatud kuni 4-aastasest tähtajast pikema tähtajaga:
      1. kuna hankes esitatakse nõuded lepingu täitmisel kasutatavale tehnikale. Turul on väga vähe pakkujaid, kel vastav tehnika juba olemas. Kuna nõutud tehnika on kõrge soetusmaksumusega, siis soetatakse see tavapäraselt finantsasutusi kaasates ning soetusperioodiga üldjuhul ca 5 - 7 aastat. Hankija eesmärk on tekitada pakkujates huvi ning võimalus soetada nõutud tehnika andes võimaluse soetatud tehnikaga tööd teha maksimaalselt pikal perioodil.  Konkurentsi tagamiseks on vajalik võimaldada pakkujatel soetada lepingu täitmiseks kasutatavat tehnikat nende jaoks tavapärastel tingimustel, hoides sellega ühtlasi ära ka tõenäolise teenuse kallinemise hankija jaoks.
      2. raidmete ja laasimata tüveste kokkuveo korral tasutakse töövõtjale vahelaos mõõdetud kogusest esialgu 80% eest. Hiljemalt 24 kuu jooksul kokkuveotööde lõpetamisest tasutakse töövõtjale raidmete ja laasimata tüveste hakkimise järgselt hakkimise tulemusena täpsemalt selgunud koguse ja juba eelnevalt tasustatud koguse vahe ulatuses. Seetõttu on vajalik lepingu pikem kehtivusaeg ka peale raie-ja kokkuveoteenuste tellimise ja osutamise aja lõppu, võimaldamaks ka teenuste tellimise perioodi lõpus kokkuveetud raidmete ja laasimata tüveste nõuetekohast kokkuveojärgset ja hakkimiseelset kuivamist.
2. **RAAMLEPINGU ESE**
   1. Käesoleva hanke tulemusel tellitakse **väiksema tüvemahuga hooldusraiet ning liigi elupaikades ning kaitsealadel raiet,** **millest tulenevalt tuleb tööde teostamisel kasutada tavapärasest väiksemat tehnikat. Hinnanguline tüvemaht jääb vahemikku 0,02-0,08 ja hinnanguline kaalutud kokkuveokaugus on kuni 600 m. Teenust tellitakse alates 01.07.2026.a kuni 30.06.2033.a või kuni maksimaalse kogumaksumuse täitumiseni, lepingu kehtivusaeg on alates sõlmimisest kuni 30.06.2035.a.**
   2. Riigihange on jagatud kolmeks osaks:
      1. Hanke osa 1 - Jõgeva;
      2. Hanke osa 2 - Valga;
      3. Hanke osa 3 – Võru.
   3. Riigihanke eeldatav maksimaalne **kogumaksumus on 6 384 000 (kuus miljonit kolmsada kaheksakümmend neli tuhat) eurot**, millele lisandub käibemaks.
   4. **Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.** Raamlepingute lõplik maksumus kujuneb vastavalt raamlepingute kehtivuse ajal tellitud teenuste tegelikule mahule.
   5. Tööde teostamise asukohaks on valdavalt hankes määratletud piirkond, aga vajadusel kogu Eesti. Piirkonna määratlemine hankedokumendis tähendab eelkõige, et valdav osa teenustest osutatakse nimetatud piirkonnas, kuid vajadusel ka mujal Eestis, eelkõige samas või lähedases piirkonnas.
   6. Võimalusel ja vajadusel võib teenuse tellimisega alustada enne 01.07.2026. Hankemenetluse kulgemise pikenemisel üle 01.07.2026, võib raamlepingu sõlmida ja teenust osutada hiljem. Raamlepingu sõlmimise viibimisel lükkub vastavas mõistlikus ulatuses edasi ka teenuste osutamiseks kasutatava tehnika ülevaatamiseks, täiendavaks nõuetele vastavuse kontrollimiseks ja vajadusel kalibreerimiseks esitamise tähtaeg.
3. **TEHNILINE KIRJELDUS**
   1. Raamlepingute alusel tellitakse masinraiena teostatavat raieteenust ja raiejärgset kokkuveoteenust, aga samuti vastavalt raamlepingus toodud tingimustele muid raieteenuste ja kokkuveoteenustega seotud teenuseid **hanke osas 1 (Jõgeva) kokku kahe (2) harvesteri ja forvarderi komplektiga** ning **hanke osas 2 (Valga)** ja **hanke osas 3 (Võru)** mõlemas **ühe (1) harvesteri ja forvarderi komplektiga**, komplekt koosneb on ühes (1) harvendusraie harvesterist ja ühest (1) harvendusraie forvarderist. Iga harvesteri ja forvarderi komplekti kohta sõlmitakse eraldi raamleping.
   2. Hankija arvestab, et selles hankes on tavapärane ühe sellise komplektiga hankes etteantud tingimustel osutada raie- ja kokkuveoteenust põhilistel raiekuudel (jaanuar kuni 15. aprill; 15. juuli-detsember) keskmiselt ligikaudu nelisada tihumeetrit (400 tm) kalendrikuus ning sellisest mahust lähtutakse tööajagraafikute koostamisel. Ühe lepinguga tellitava teenuse (st ühe sellise harvesteri ja forvarderi komplekti) eeldatav maht on ligikaudu kakskümmend kuus tuhat kuussada tihumeetrit (26 600 tm). **Raieteenust tellitakse väiksema tüvemahuga hooldusraiete ning liigi elupaikades ning kaitsealadel raiete teostamiseks, millest tulenevalt tuleb tööde teostamisel kasutada tavapärasest väiksemat tehnikat.**
   3. **Hanke osa 1 – Jõgeva**

Kagu regiooni Jõgeva varumispiirkonnas tellitava teenuse kogumaht on ligikaudu viiskümmend kolm tuhat kakssada tihumeetrit (53 200 tm). Töid teostatakse kahe (2) harvesteri ja forvarderi komplektiga.

* 1. **Hanke osa 2 – Valga**

Kagu regiooni Valga varumispiirkonnas tellitava teenuse kogumaht on ligikaudu kakskümmend kuus tuhat kuussada tihumeetrit (26 600 tm). Töid teostatakse ühe (1) harvesteri ja forvarderi komplektiga.

* 1. **Hanke osa 3 – Võru**

Kagu regiooni Võru varumispiirkonnas tellitava teenuse kogumaht on ligikaudu kakskümmend kuus tuhat kuussada tihumeetrit (26 600 tm). Töid teostatakse ühe (1) harvesteri ja forvarderi komplektiga.

* 1. Teenust osutatakse vastavalt raie- ja kokkuveoteenuste töövõtu raamlepingu tingimustele. Raamlepingus on kirjeldatud teenuste osutamise täpsemad tingimused, raamlepingu lisades on kirjeldatud teenuste tasustamise hinnaraamistik, samuti teenuse osutamisel kehtivad nõuded, sh keskkonnanõuded.
  2. Raamlepingu täitmisega kaasnevad tulenevalt RMK poolt järgitavatest keskkonna-, kvaliteedi- jm nõuetest muuhulgas alljärgnevad õigused ja kohustused (täpsustatud raamlepingu vormis):
     1. RMK-l on õigus taotleda Maksu- ja Tolliametilt töövõtja maksusaladusena käsitletavat teavet. Raamlepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
     2. RMK-l on õigus esitada Maksu- ja Tolliametile raamlepingu täitmise kohta kõiki andmeid, mida maksuhaldur vajab töövõtja poolt makstavate maksude arvestamise ja tasumise õigsuse kontrollimiseks. Raamlepingu sõlmimisega annab töövõtja tellijale nõusoleku Maksu- ja Tolliametile eelnimetatud teabe esitamiseks.
  3. Raie- ja kokkuveoteenust osutatakse vastavalt hankija raamlepingu tingimustele eduka pakkuja poolt pakutud hinnakoefitsiendi ja RMK hinnaraamistikus toodud hindade alusel.
  4. Raamlepingus on kirjeldatud teenuste osutamise täpsemad tingimused, raamlepingu lisades kirjeldatakse teenuste tasustamise hinnaraamistik ning hinnaraamistiku parandid, samuti teenuse osutamisel kehtivad keskkonna- jm nõuded. Pakkuja on kohustatud raamlepingu lisadeks olevate juhendite ja nõuete muutumisel neid nõudeid täitma
  5. Edukaks tunnistatud pakkuja peab kasutama kogu raamlepingu kehtivusajal teenuste osutamiseks alljärgnevat tehnikat:
     1. üks spetsiaalne metsalangetustraktor ehk harvester (lubatud ei ole põllumajandusliku või muu traktori baasil ehitatud raietraktor), ja
     2. üks spetsiaalne metsakokkuveotraktor ehk forvarder (lubatud ei ole põllumajanduslik või muu traktor).
     3. Nõuded tehnikale on toodud raie- ja kokkuveoteenuste töövõtu raamlepingu Lisas 11/1 – Nõuded tehnikale ja operaatoritele.
  6. Kogu raamlepingu perioodi kestel tuleb töötada tehnikaga, mis vastab hankija poolt käesolevates hankedokumentides, aga samuti vajadusel kaasajastatavates RMK keskkonna­nõuetes ja RMK harvestermõõtmise juhendis esitatud tingimustele.
  7. Edukaks tunnistatud pakkuja esitab hiljemalt raamlepingu punktis 13.54 sätestatud tähtajaks RMKLe ülevaatamiseks, täiendavaks nõuetele vastavuse kontrollimiseks ja vajadusel kalibreerimiseks teenuse osutamiseks kasutatavad harvesterid ja kokkuveomasinad. Masinate ette näitamata jätmisel edukat pakkujat töid teostama ei lubata ning hankijal on õigus raamlepingust taganeda. Juhul kui pakkuja osutub edukaks mitmes hanke osas ja tal ei ole iga temaga sõlmitava lepingu alusel osutamiseks vajaminevaid masinaid ette näidata, siis on hankijal õigus taganeda lepingust, mille maksumus on hankijale kallim (st lepingut ei sõlmita hanke osas, milles selle pakkuja poolt pakutud hinnakoefitsiendi ja hindamisel järjestatud järgmise pakkumuse hinnakoefitsiendi vahe on suurim).
  8. Pakkuja on kohustatud tarkvarade arenemisel ja riistvara nõuete muutumisel lepinguperioodil varustama harvesteride ja kokkuveomasinate arvutid ja raietööliste kasutuses oleva riistvara kaasajastatud tark- ja riistvaraga.

1. **TAGATISED**
   1. Pakkumuse esitamisel ja raamlepingu täitmisel on ette nähtud tagatised.
   2. Pakkuja peab pakkumuse esitamisel iga pakutava raamlepingu (iga pakkumuse) kohta esitama pakkumuse tagatise suurusega **7 500** eurot kas vastava summa deponeerimisena hankija (Riigimetsa Majandamise Keskuse) arvelduskontole EE881010002021370008 SEB pangas (makse selgitus: „Pakkumuse tagatis riigihankes **300972** pakkuja [pakkuja nimi] eest“), panga viitenumber 4000004303, või võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Rahasumma deponeerimisena esitatud tagatise korral esitab pakkuja makse toimumist tõendava dokumendi koos pakkumusega. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi.
   3. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.
   4. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
      1. olema allkirjastatud digitaalselt ja esitatud koos pakkumusega elektrooniliselt e-RHR keskkonna kaudu, või
      2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 51013 TARTU, enne pakkumuste esitamise tähtpäeva saabumist ja elektroonilise koopiana koos pakkumusega e-RHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.
      3. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni. Pakkumuste jõusoleku tähtaja pikendamisel vastavalt seadusele peab pakkuja vastavalt pikendama ka tagatise kehtivust.
      4. Pakkumuse tagatis jääb hankijale või hankijal tekib õigus see realiseerida, kui pakkuja võtab oma pakkumuse selle jõusoleku tähtaja jooksul tagasi või ei asu hankija poolt määratud tähtaja jooksul nõustumuse andmisega sõlmitud lepingut pakkujast tulenevatel põhjustel täitma.
   5. Raamlepingu täitmise ajal peab töövõtjal olema tellijale antud lepingu täitmise aegne tagatis alljärgnevas tabelis toodud summas ning see sõltub pakutud hinnakoefitsiendi suurusest (madalama hinnakoefitsiendi puhul on tagatise summa suurem ja vastupidi). **Tagatis antakse hiljemalt 14 päeva jooksul peale raamlepingu sõlmimist.** **Nimetatud tähtaeg on nõustumusega sõlmitud raamlepingu täitma asumise tähtajaks RHS § 91 lg 1 kohaselt.** Tagatise tingimused on sätestatud raamlepingus.

* + 1. Lepinguaegse tagatise suurused iga raamlepingu kohta:

|  |  |  |  |  |  |  |
| --- | --- | --- | --- | --- | --- | --- |
| Koefitsient 0,900 ja rohkem | Koefitsient 0,850-0,899 | Koefitsient  0,800-0,849 | Koefitsient  0,750-0,799 | Koefitsient  0,700-0,749 | Koefitsient  0,650-0,699 | Koefitsient  alla 0,649 |
| 9 000 | 10 000 | 11 500 | 13 000 | 16 500 | 20 500 | 24 500 |

1. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkuja võib esitada ühe või mitu pakkumust. Pakkumus tuleb esitada ühe raamlepingu (ühe harvesteri ja forvarderi komplekti) kohta. Rohkema kui ühe raamlepingu pakkumise soovi korral tuleb esitada vastavalt suurem arv pakkumusi, s.o iga raamlepingu kohta tuleb esitada eraldi pakkumus.
   3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   4. Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   6. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
2. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide **kohaselt hanke osas 1 (Jõgeva) kuni kaks (2)** majanduslikult soodsaimat pakkumust ning **hanke osas 2 (Valga) ja hanke osas 3 (Võru) mõlemas ühe** **(1)** majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks väikseima hinnakoefitsiendiga (suurima punktisummaga) pakkumuse (d).

## Kui hanke osas 1 (Jõgeva) on:

## kahe või enama võrdse hinnakoefitsiendiga pakkumuse korral tunnistatakse need pakkumused samaaegselt edukaks, kui nendes pakkumustes pakutud raamlepingute koguarv ei ületa hankija poolt määratavat ja edukaks tunnistatavate pakkumustega täitmata raamlepingute arvu, või;

## kui sama hinnakoefitsient on pakutud kahes või enamas pakkumuses ning nende samaaegselt edukaks tunnistamisel ületaks nendes pakkumustes pakutud raamlepingute koguarv hankija poolt määratava ja edukaks tunnistatavate pakkumustega täitmata raamlepingute arvu, selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.

* 1. Kui hanke osas 2 (Valga) ja/või hanke osas 3 (Võru) on võrdselt väikseima hinnakoefitsiendiga (suurima punktisummaga) pakkumuse esitanud rohkem kui üks pakkuja, siis selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.
  2. Hankija ei ole kohustatud tunnistama pakkumusi edukaks ega sõlmima raamlepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel raie- ja kokkuveoteenuste hind realistlik (teenuse osutamist võimaldav), konkurentsivõimeline ja õiglane.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui:
      1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
      2. kui kõigis vastavas hankeosas esitatud pakkumustes on pakutud hankija jaoks liiga kõrget hinnakoefitsienti.
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
   3. Hankija võib teha otsuse kõigi pakkumuste tagasilükkamise või hankemenetluse kehtetuks tunnistamise kohta iga osa suhtes eraldi.
2. **RAAMLEPINGU SÕLMIMINE**
   1. Raamleping sõlmitakse iga edukaks tunnistatud pakkujaga raamlepingu projektis kindlaksmääratud tingimustel tähtajaga kuni 30.06.2035, teenuste tellimise periood on kuni 30.06.2033 või kuni maksimaalse kogumaksumuse täitumiseni.
   2. Raamlepingud sõlmitakse edukaks tunnistatud pakkumustele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
   3. Nõustumus antakse läbi eRHR süsteemi, edastades edukale pakkujale hankija nimel raamlepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud raamlepingu tingimused ja edukaks tunnistatud pakkumus. Raamlepingu sõlmimise ja jõustumise ajaks on nõustumuse esitamise päev.
   4. Hankija soovib raamlepingu sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.